दिया मिर्जा, मनीषा कोइराला, बोमन ईरानी ने बढ़िया काम किया है. अनुष्का शर्मा का किरदार फिल्म में काफी दिलचस्प है. परेश रावल ने सुनील दत्त का किरदार बखूबी निभाया है. विक्की कौशल ने बहुत ही उम्दा अभिनय किया है. रणबीर कपूर जिन्हें पहले फ्रेम से लेकर के आखिरी फ्रेम तक देखें तो बिल्कुल भी नहीं लगता कि वह रॉकस्टार वाले रणबीर कपूर हैं. रणबीर ने पूरी तरह से संजय दत्त के किरदार में खुद को शत-प्रतिशत ढाला है. रणबीर हंसाने के साथ-साथ रुलाते भी हैं. जिम सरभ का किरदार काफी अनोखा है जिनसे शायद आप ज्यादा से ज्यादा घृणा करें. सिनेमेटोग्राफी, लोकेशन और फिल्म का संगीत, स्क्रीनप्ले के साथ साथ ही जाता है. फिल्म की रिलीज के बाद यह संगीत और ज्यादा फेमस होगा.